इससे पहले “#TelanganaStandsWithKerala” के हैश टैग के साथ ट्विटर पर मुहीम चलाई गई है और सरकारी तथा ग़ैर सरकारी सतह पर केरल को अब तक सबसे बड़ी मदद भेजने वाला राज्य तेलंगाना ही है। २५ करोड़ का चेक और ढाई करोड़ का वाटर फ़िल्टर प्लांट्स फ़ौरी तौर पर मिलने के बाद खुद केरल के मुख्यमंत्री पिनरई विजयन ने ख़त लिख कर तेलंगाना का शुक्रिया अदा किया है. सत्ताधारी टीआरएस के तमाम एमपीज़ और टॉलीवूड के अदाकाराओं ने भी मदद का हाथ आगे बढ़ाया है. मजलिस इत्तेहादुल मुस्लिमीन समेत स्टूडेंट्स इस्लामिक आर्गेनाईजेशन ऑफ़ इंडिया, ह्यूमन वेलफेयर फाउंडेशन, हेल्पिंग हैंड, सफ़ा बैतूल माल, जमात इ इस्लामी हिन्द की तेलंगाना शाख और हैदराबाद के उर्दू अख़बारात यहाँ तक की छोटे बड़े तालीमी इदारों ने भी शहर में जगह जगह राहत सेंटर्स क़ायम कर रखे हैं. तजल्ली प्रोडक्शंस की एक शार्ट फ़िल्म बहू ट्विराल हो रही है जो बच्चों की ईदी की रक़म को केरला भेजे जाने के बारे है.